吾祖義公，稟生武門，存心王室，夙慨綱紀之陵，夷修史以立一家之言。回天捧日，志雖未酬，乎明倫正名，意竊有期焉。貽廠丁寧，以繼以述。迨于烈公、順公，校訂緝補，孜攻匪懈。其紀傳既成，已獻之天闕，而志之與表，猶藏筐笥。隨成隨上，又數次矣。今也會皇化郅隆之際，爰始告其完成。祖孫十世之志，於是乎伸，二百餘年之業，於是乎卒。時運之會，豈其偶然哉。抑義公之志，在垂鑑百世，以扶植人道也。 國順 辱承其裔，區區之誠，庶幾有補，淯埃豈敢謂答昭代之盛乎哉。剞劂方竣，因書其後。